२. मुनिक आज्ञा पाबि श्री रामचंद्रजी ओतय सँ चलि देलाह आ शीघ्रहि पंचवटीक समीप पहुँचि गेलाह। ओतय गृध्रराज जटायु सँ भेंट भेलनि। हुनका संग अनेकों तरहक स्नेह बढ़ाकय प्रभु श्री रामचंद्रजी गोदावरीजीक नजदीक एकटा पर्णकुटी बनाकय रहय लगलाह।
 ३. जहिया सँ श्री रामजी ओतय निवास करय लगैत छथि तहिये सँ मुनि लोकनि सुखी भ' जाइत छथि। आब हुनका लोकनिक सबटा भय (डर) भागि जाइत अछि। पर्वत, वन, नदी आ तालाब शोभायमान भ' जाइत अछि। ई सब दिनोंदिन बेसी सोहाओन लागय लगैत अछि। पक्षी आ पशु सब सेहो आनंदित रहय लगैत अछि। भौंरा मधुर गुंजार करैत शोभा पाबय लगैत अछि। जाहि ठाम प्रत्यक्ष श्री रामजी विराजमान छथि ताहि वनक वर्णन त सर्पराज शेषोजी नहि कय सकैत छथि।
 (जेकरा मे मान, दम्भ, हिंसा, क्षमाराहित्य, टेढ़पन, आचार्य सेवाक अभाव, अपवित्रता, अस्थिरता, मन केँ निगृहीत नहि होयब, इन्द्रिय केर विषय मे आसक्ति, अहंकार, जन्म-मृत्यु-जरा-व्याधिमय जगत् मे सुख-बुद्धि, स्त्री-पुत्र-घर आदि मे आसक्ति तथा ममता, इष्ट आ अनिष्ट केर प्राप्ति मे हर्ष-शोक, भक्तिक अभाव, एकान्त मे मोन नहि लागब, विषयी मनुष्यक संग प्रेम - ई अठारह नहि हो आ नित्य अध्यात्म (आत्मा) मे स्थिति तथा तत्त्व ज्ञान केर अर्थ (तत्त्वज्ञान द्वारा जानय योग्य) परमात्मा केर नित्य दर्शन हो, वैह ज्ञान कहाइत अछि। देखू गीता अध्याय १३/७ सँ १३/११ धरि। )
६. एहि भक्ति योग केँ सुनिकय लक्ष्मणजी बहुते सुख पेलनि आर ओ प्रभु श्री रामचंद्रजीक चरण मे सिर नमेलनि। एहि तरहें वैराग्य, ज्ञान, गुण आर नीति कहिते आर किछु दिन बिति गेल।
 हरिः हरः! ! 